stanford-oval/wikipedia huggingface dataset:
Riihimäen Kotikirkko
Toimitilat

Puurakenteinen kirkkorakennus on valmistunut vuonna 1960 ja se on vihitty käyttöön 10. huhtikuuta 1960. Kirkko rakennettiin pääosin ammattitaitoisin talkoovoimin. Suunnittelusta ja työnjohdosta vastasi Teuvo Jokisalo. Rakennus edusti valmistuttuaan helluntaiseurakunnissa aikakaudellaan yleisesti käytettyä kirkkorakennusarkkitehtuuria.
Kirkkorakennus saneerattiin 1980-luvulla arkkitehti Veikko Gröhnin suunnitelman mukaisesti. Rakennusta laajennettiin toimintaa paremmin vastaavaksi mm. lisäämällä kirkkosaliin istumapaikkoja sekä lisäämällä ja uudistamalla muita tarvittavia tiloja. Uudistustyö valmistui huhtikuussa 1986. Vuosina 2012 -2014 saliin ja parvelle uusittiin lattiat ja maalattiin seinät sekä katot.
Riihimäen Kotikirkko sijaitsee rinnetontilla, ja se on kaksikerroksinen. Katutasossa on pääsali sekä toimistotilat, pyhäkoululuokka ja lasten tila. Äänite- ja kirjakauppa sijaitsee aulatilassa. Salin alttariosassa on puhujan paikka, kasteallas ja mm. musiikkitoimintaan tarvittavaa tilaa. Alttariseinään on upotettu iso risti. Salin yhteydessä on iso parveke. Alakerrassa on kerhotila, keittiö ja ruokasali sekä tarvittavat apu- ja varastotilat. Kirkkorakennus kokonaisuudessaan on mitoitettu 650 henkilölle. Kirkkosalissa on parvi mukaan luettuna noin 250 istumapaikkaa.
Pastorit

Seuraavat henkilöt ovat toimineet Riihimäen helluntaiseurakunnan pastoreina:
1947–1949: Tauno Pitkänen
1949–1952: Teuvo Jokinen
1952-1958: Tauno Pitkänen
1959–1961: Paavo Juvonen
1961–1964: Paavo Kauhanen
1965–1966: Sulo Pärssinen
1966–1969: Artturi Kukkula
1969–1970: Veikko Alastalo
1971–1984: Osmo Valli
1980–1983: Henry Hedman
1984–1987: Usko Blommendahl
1986–1989: Pekka Mustonen
1987–1990: Risto Ropo
1989– Frans Hartikainen
1999–2005: Hannu Kuosmanen
2000–2005: Simo Pesonen
2005– Mikko Kujala
2005– Henry Hedman
Aiheesta muualla

Kuvia tai muita tiedostoja aiheesta Riihimäen Kotikirkko Wikimedia Commonsissa
Riihimäen Kotikirkon rakennus on valmistunut vuonna 1960.
RFactor 2

| rFactor 2 |
| --- | --- |

Kehittäjä:  Image Space Incorporated
Julkaisija:  Image Space Incorporated
Jakelija:  Image Space Incorporated
Suunnittelija:  Image Space Incorporated
Pelisarja:  RFactor
Pelimoottori:  ISImotor 2.5
Julkaistu:  2013
Lajityyppi:  Simulaatio, ajopeli
Pelimuoto:  yksinpeli, moninpeli
Ikäluokitus:  3+[lähde? ]
Alusta:  Microsoft Windows
Jakelumuoto:  Steam
Oheislaite:  Rattiohjain
Lisää peliartikkeleitaVideopelien teemasivulla
Infobox OK     : 
rFactor 2 on Image Space Incorporated -yhtiön (ISI) kehittämä ajosimulaatiopeli. Peli perustuu eri autoluokkiin, joista voi valita mopoauton tai Formula 1 -auton väliltä haluamansa menopelin radalle.
ISI on sopinut alankomaalaisen Luminis-yhtiön kanssa jatkokehityksen siirtymisestä uuteen yhtiöön Studio 397.
Pelin jakelu on siirtynyt yksinomaan Steam-alustalle.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:rFactor 2
Käännös suomeksi
Retkikunta 26

Retkikunta 26 (engl. Expedition 26) oli Kansainvälisen avaruusaseman 26. miehistö.
Retkikunta 26 alkoi Sojuz TMA-18:n irtautuessa asemasta 26. marraskuuta 2010 kello 1:23 UTC. Asemalle jääneet Retkikunta 25:n miehistön jäsenet Scott J. Kelly, Aleksandr Kaleri ja Oleg Skripotška jatkoivat Retkikunta 26:n jäseninä. Kolme uutta miehistön jäsentä saapuivat Sojuz TMA-20:n mukana asemalle 17. joulukuuta 2010.
Miehistö

| Asema | Ensimmäinen osa marraskuu 2010 | Toinen osa joulukuu 2010–maaliskuu 2011 |
| --- | --- | --- |
Komentaja: Scott J. Kelly, NASA  3. avaruuslento
Lentoinsinööri 1: Aleksandr Kaleri, RSA  5. avaruuslento
Lentoinsinööri 2: Oleg Skripotška, RSA  1. avaruuslento
| Lentoinsinööri 3 |  | Dmitri Kondratjev, RSA  1. avaruuslento |
| Lentoinsinööri 4 |  | Catherine Coleman, NASA  3. avaruuslento |
| Lentoinsinööri 5 |  | Paolo Nespoli, ESA  2. avaruuslento |
Varamiehistö

Ronald Garan - Komentaja
Anatoli Ivanišin
Sergei Revin
Anton Škaplerov
Media

| --- | --- |
ISS:n Canadarm2-robottikäsivarsi tarttuu 27.1.2011 japanilaiseen HTV-2 huoltoalukseen kiinnittääkseen sen aseman Harmony-moduulin porttiin.: Retkikunta 26:n kalansilmäobjektiivilla ottama kuva aseman Cupola-moduulista.
Aiheesta muualla

Kuvia tai muita tiedostoja aiheesta Retkikunta 26 Wikimedia Commonsissa
NASAn Expedition 26 Main Page (Arkistoitu – Internet Archive) (englanniksi)
Kansainvälisen avaruusaseman NASAn kotisivu (englanniksi)
Retkikuntien 25/26 lehdistöpaketti (Arkistoitu – Internet Archive) (6,7 Mt Pdf-tiedosto) (englanniksi)
kansainvälisen avaruusaseman miehistöt (englanniksi)
Kansainvälinen avaruusasema (ISS)()
Ragtime

| Ragtime |
| --- | --- |
Alkuperä:  cakewalk, jig, amerikkalainen marssimusiikki, taidemusiikki
Alkuperämaa:  Yhdysvallat
Kehittymisen ajankohta:  1890-luku
Tyypillisiä soittimia:  piano, banjo
Kehittyneitä tyylilajeja / suuntauksia:  jazz, swing
Ragtime on yhdysvaltalainen musiikin tyylilaji, joka oli jazzin edeltäjiä ja suosittu populaarimusiikin laji 1890-luvun lopusta 1910-luvulle.
Tyylilaji käyttää synkopoitua rytmiä.
Ragtime on afroamerikkalaisen musiikin tyylilaji, joka syntyi 1890-luvulla. Sitä soitetaan pääasiassa pianolla, mutta joskus käytetään muitakin soittimia. Ragtimen kulta-aikana 1900-luvun alussa sitä soitettiin myös taustamusiikkina automaattipianoilla, jotka lukivat kappaleet reikänauhoilta.
Kuuluisin ragtime-säveltäjä on Scott Joplin, joka sävelsi 1800- ja 1900-lukujen vaihteessa lukuisia tunnettuja kappaleita, kuten ”The Entertainer”, ”Maple Leaf Rag” ja ”Easy Winners”. Blind Blake oli ragtime-kitaransoittotyylin tunnetuimpia edustajia.
Ragtime yhdistetään usein 1900-luvun alun kapakkaympäristöön, mihin on vaikuttanut ragtimen käyttö useissa suosituissa elokuvissa, kuten Puhalluksessa. Sen tunnuskappale oli juuri Joplinin ”The Entertainer”.
Ragtime kuulostaa nopeatempoiselta marssimusiikilta, jossa on kulmikkaat, hieman jazzmaiset melodiat ja synkooppien täyttämä jäntevä rytmi. Pianistin vasen käsi hyppii jatkuvasti vuorotellen matalista koskettimista otetun bassoäänen ja koskettimiston keskikohdilta otetun soinnun välillä. Bassoäänen pituutta jatketaan pitämällä pohjassa pianon kaikupedaalia.
Ragtime liitetään joskus jazz-musiikkiin, vaikka ajallisesti se oli sitä varhaisempi ilmiö. Toiset, kuten Scott Joplin aikanaan, katsovat sen muistuttavan enemmän taidemusiikkia. Tätä perustellaan esimerkiksi sillä, että ragtime-kappaleet julkaistiin nimenomaan nuotteina eikä vielä äänitteinä.
Ääninäytteet
Scott Joplinin vuonna 1902 säveltämä klassinen ragtime-kappale.
Esimerkki tyypillisestä ragtime-kappaleesta.
Äänitiedostojen kuunteluohjeet
RFNA

RFNA (engl. Red fuming nitric acid) on typpihapon johdannainen, jota käytetään joidenkin rakettimoottorien ajoaineen hapettimena.
Toisin kuin matalaa lämpötilaa vaativaa nestehappea, RFNAta voi varastoida pitkiä aikoja, mikä on merkittävä etu sen käytölle ohjuksissa. Se koostuu typpihaposta HNO3, dityppitetraoksidista N2O4 (13 %) ja vedestä H2O (3 %). RFNA on väriltään punaista. Se on erittäin syövyttävää. Jos ajoaine joudutaan ottamaan raketin tankeista pois, tankit ja polttoaineputket voidaan joutua tyhjennyksen aikaisen hapettumisen takia uusimaan.
Liuottamalla siihen ammoniumnitraattia NH4NO3, RFNA toimii monopropellanttina eli sekä polttoaineena että hapettimina.
Ajoaine kehitettiin natsi-Saksassa. Toisen maailmansodan aikana siitä käytettiin nimiä S-Stoff (seos, joka sisälsi 96 % typpihappoa ja 4 % rautakloridia FeCl3) ja SV-Stoff (seos, joka sisälsi 94 % typpihappoa ja 6 % dityppitetraoksidia).
Aiheesta muualla

National Pollutant Inventory - Nitric Acid Fact Sheet (englanniksi)
http://www.astronautix.com/props/nitidjpx.htm (englanniksi)
RFSU

| RFSU |
| --- | --- |

Perustettu:  1933
Päämaja:   Tukholma, Ruotsi
Presidentti:  Lina Fridén
Pääsihteeri:  Ingela Holmertz
Aiheesta muualla
rfsu.se
Infobox OKNimi-testi OK: 
RFSU (lyhenne sanoista Riksförbundet för sexuell upplysning) on vuonna 1933 Elise Ottesen-Jensenin perustama puoluepoliittisesti, ammatillisesti ja uskonnollisesti sitoutumaton aatteellinen järjestö. RFSU muun muassa markkinoi kondomeja ja muita seksuaaliterveyteen liittyviä tuotteita. Lisäksi RFSU tukee seksuaalikasvatusta, mielipiteenmuokkausta, seksuaalipolitiikkaa, klinikoita, koulutiedottajia ja paljon muuta.
RFSU AB tytäryhtiöineen (Suomen RFSU Oy Suomessa) vastaa RFSU:n tuotteiden myynnistä ja markkinoinnista. Suomessa toiminnan tuotot menevät kansainväliseen työhön RFSU-järjestön kautta. RFSU itse on voittoa tavoittelematon järjestö.
Ottesen-Jensseniä ajoi järjestön perustamiseen ruotsalaisen yhteiskunnan eriarvoisuus: Varakkailla oli jo pitkään ollut mahdollisuus säädellä lapsilukua. Vallasväki saattoi siis olla sukupuoliyhteydessä ilman jatkuvaa pelkoa raskaudesta. Vähävaraisilla sen sijaan ei ollut edes tietoa ehkäisykeinoista saati mahdollisuutta saada ehkäisyvälineitä käyttöönsä. Kondomista tai pessaarista ei ollut kuultukaan.
Ottesen-Jenssen katsoi, että näin kontrolloidaan köyhemmän väestön naisia ja rajoitetaan heidän seksuaalisuuttaan: seksiin liittyi aina riski raskaaksi tulosta ja ei-toivotuista lapsista. Vähävaraiset perheet oli ikään kuin tuomittu köyhyyteen, koska lapsia syntyi vaikkei heitä olisi varaa elättää. Myös abortin saantimahdollisuuksia säädeltiin. Elise Ottesen-Jensen ajoi muutosta, jotta seksuaalinen yhdenvertaisuus toteutuisi. Hänen ajatuksensa oli: "Unelmoin siitä päivästä, jolloin kaikki lapset syntyvät toivottuina, kaikki miehet ja naiset ovat tasa-arvoisia ja seksuaalisuus ilmentää läheisyyttä, nautintoa ja hellyyttä."
Aiheesta muualla

RFSU Suomi
Putkisoihtu

| Putkisoihtu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Soihtukasvit Asphodelaceae
Suku::  Soihdut Asphodelus
Laji::  tenuifolius
Kaksiosainen nimi
 Asphodelus tenuifolius  Cav. 
Katso myös
   Putkisoihtu Wikispeciesissä   Putkisoihtu Commonsissa 
Infobox OKNimi-testi OK: 
Putkisoihtu (Asphodelus tenuifolius) on yksisirkkainen kasvi, jota esiintyy pelloilla rikkaruohona. Putkisoihtua tavataan Egyptissä luonnonvaraisena. Kasvia esiintyy myös muualla Aasiassa ja Euroopassa sekä Siinain niemimaalla. Sen kuvasi tieteelle ensimmäisen kerran Antonio José Cavanilles. Putkisoihtu kukkii vaaleita kukkia.
Pyrrhos (täsmennyssivu)

Pyrrhos (m.kreik. Πύῤῥος, lat. Pyrrhus) oli antiikin aikana usean eri henkilön nimi:
Neoptolemos tai Pyrrhos, kreikkalaisessa mytologiassa Akhilleuksen poika
Pyrrhos Ateenalainen, ateenalainen kuvanveistäjä joka eli 400-luvulla eaa.
Pyrrhos, Epeiroksen kuningas (307 – 302 eaa. ja 297 – 272 eaa.), josta on peräisin vertauskuva ”Pyrrhoksen voitto”
Pyrrhos II, Epeiroksen kuningas Ptolemaioksen poika
Pyrrhos, Theokritoksen mainitsema runoilija
Pyrrhos, kreikkalais-baktrialaisen kuningaskunnan kuninkaan Pantaleonin poika
Pyrrhos, arkkitehti, joka rakennutti yhdessä poikiensa Lakrateen ja Hermonin kanssa epidamnialaisten aarrekammion Olympiaan
Pyrrhos, thessalonikalainen, joka linnoitutti Thessalonikin kaupunkia 600-luvulla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyrrhos”, voi hakea sivunnimihaulla, laajalla sivunnimihaulla tai tekstihaulla.
Radomir

| Radomir Радомир |
| --- | --- |
 vaakuna
 Radomirin sijainti
Valtio:  Bulgaria
Alue:  Pernikin alue
Pinta-ala:  
 – Kokonaispinta-ala:  540,5 km²
Väkiluku (2011):  20 631
 – Väestötiheys:  38,2 as./km²
 
 www.radomir.bg 
Infobox OKVirheellinen NIMI-arvo: 
Radomir (bulg. Радомир) on kaupunki ja kunta Pernikin alueella Bulgariassa. Kunnan asukasluku on 20 631 (vuonna 2011). Radomir oli Aleksandăr Stambolijskin johtaman tsaarin vastaisen kapinan keskus ensimmäisessä maailmansodassa.
Aiheesta muualla

Kuvia tai muita tiedostoja aiheesta Radomir Wikimedia Commonsissa
Päivät kuin unta (elokuva)

| Päivät kuin unta |
| --- | --- |
Ohjaaja:  Elias Koskimies
Käsikirjoittaja:  Elias Koskimies
Tuottaja:  Liisa Akimof
Kuvaaja:  Hena Blomberg F.S.C.
Leikkaaja:  Iikka Hesse
Lavastaja:  Vilja Katramo
Pääosat:  Jani Toivola Jarkko Tamminen Aku Hirviniemi
Valmistustiedot
Valmistusmaa:  Suomi
Tuotantoyhtiö:  Production House
Kesto:  45 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Päivät kuin unta on Elias Koskimiehen ohjaama ja käsikirjoittama televisioelokuva vuodelta 2010. Sen ensiesitys oli Yle TV1:ssä 29. maaliskuuta 2010 ja uusinta esitettiin 2. huhtikuuta 2010. Elokuva näytettiin uudestaan Yle TV2:ssa 18. joulukuuta 2013. Elokuva palkittiin Tampereen lyhytelokuvajuhlilla vuonna 2011.
Juoni

Drag queenit Miss Tampax (Jani Toivola), Marion Monroe (Jarkko Tamminen) ja Moonis Melon (Aku Hirviniemi) kaappaavat homofobisia lausuntoja jakelevan poliitikko  	
Markku Wenningin (Juha Varis) raskaana olevan vaimon Kitty Wenningin (Sanna Stellan).
Rooleissa

| 0 | 1 | 2 |
| --- | --- | --- |
|  Jani Toivola  | … |  Miss Tampax   |
|  Jarkko Tamminen  | … |  Marion Monroe   |
|  Aku Hirviniemi  | … |  Moonis Melon   |
|  Juha Varis  | … |  Markku Wenning   |
|  Sanna Stellan  | … |  Kitty Wenning   |
|  Ilkka Villi  | … |  Lauri Bruun   |
|  Timo Ruuskanen  | … |  Jouni   |
|  Jenni Hakala  | … |  Sari Rapakko   |
|  Ona Kamu  | … |  Ritva Paunio    |
|  Jukka Rasila  | … |  Esko Paunio    |
Pyrstö

Linnun pyrstö
Kalan pyrstö
Pyrstö vastaa anatomisesti linnuilla sekä kaloilla ja eräillä muilla vesieläimillä maalla elävien nisäkkäiden häntää. Pyrstö on eläimen taimmainen osa, jota se yleensä käyttää kehonsa ohjailemiseen ilmassa tai vedessä. Linnuilla se on sulkarykelmän, kaloilla evän peittämä. Pyrstön rakenne ja ulkonäkö vaihtelevat lajeittain. Lintujen pyrstösulat ovat useimmiten vahvoja ja tankeita; terveellä yksilöllä ne ovat tiukassa hylsässä.
Poika Salama

| Poika Salama |
| --- | --- |
 Bart Allen Poika Salamana vuonna 2003.
Luoja(t):  John Broome Carmine Infantino
Kustantamo:  DC Comics
Ensiesiintyminen:  Wally West The Flash nro 110 (joulukuu 1959) Iris West II Kingdom Come nro 3 (heinäkuu 1996) Bart Allen Teen Titans (vol. 3) nro 4 (joulukuu 2003)
Henkilötiedot
Status:  Aktiivinen
Ryhmäsidokset:  Teinititaanit
Edelliset ryhmäsidokset:  Young Justice
Henkilöllisyydet:  Wally West Iris West II Bart Allen Wallace West
Voimat:  supernopeus
Poika Salama (engl. Kid Flash) on nimi neljälle eri DC Comics -kustantamon sarjakuvissa esiintyville supersankarille. Alun perin John Broomen ja Carmine Infantinon luoma hahmo esiintyi ensimmäisen kerran vuonna 1959 The Flash-sarjakuvalehden numerossa 110. Hahmo tunnetaan useimmiten Salaman apurina, sekä Teinititaanien jäsenenä.
Poika Salamat > Wally West

Wally West oli vierailemassa tätinsä Iris Westin luona Central Cityssä, jossa Irisin poikaystävä Barry Allen tarjoutui esittelemään nuorelle kymmenvuotiaalle Westille idolinsa Salaman. Allen esitteli samalla myös poliisilaitoksen laboratorion. Kun Wally tapasi idolinsa hän kysyi, miten Salama sai voimansa. Sankari toi samat kemikaalit Wallyn eteen, kun hetkeä myöhemmin salama iski niihin aiheuttaen samanlaisen sähkökemiallisen onnettomuuden. Salama käski Wallyä pitämään onnettomuuden salassa, jopa tädiltään Irisiltä. Hän antoi nuorelle pojalle pienemmän asun, jonka myötä Wallysta tuli Poika Salama. Salama opetti nuorelle Wally Westille kuinka käyttää nopeuttaan sekä kertoi vihollisista, jotka ovat vuosien saatossa yrittäneet päästä hänestä eroon.
West tapasi myöhemmin Robinin ja Vesipojan, jotka perustivat myöhemmin Teinititaanit. Sittemmin vuodesta 1986 lähtien toisen Salaman Barry Allenin kuoltua Wallysta tuli Allenin seuraaja ja samalla kolmas Salaman roolia kantanut sankari.
Poika Salamat > Iris West II

Iris West II oli toinen Poika Salaman roolia kantanut hahmo, joka esiintyi lähitulevaisuuteen sijoittuneessa Kingdom Come tarinassa. Hahmoa ei kuitenkaan kelpuutettu varsinaiseen DC:n jatkumoon, mutta häntä on esitetty ajoittain aikamatkaan ja Hyperaikaan liittyvissä tarinoissa.
Poika Salamat > Bart Allen

Bart Allen esiintyi aluksi Impulssina, mutta vaihtoi alter egonsa Poika Salamaksi, kun Jerichon mielenhallinnassa ollut Deathstroke ampui Bartia polveen. Kyborgi kiidätti Bartin sairaalaan, jossa hänen jalkansa operoitiin kuntoon. Leikkauksen aikana Bart kävi mielessään läpi meinneitä tapahtumia, ja päästyään sairaalasta hän päätti lukea paikallisen kirjaston kaikki kirjat läpi. Bart kertoi myöhemmin muille Teinititaaneille tapaturman auttaneen häntä tajuamaan mitä häneltä tulevaisuudessa vaadittaisiin ja halusi samalla osoittaa ettei häntä pitäisi enää aliarvioida mikäli hän joskus perisi Salaman roolin Wally Westiltä. Näin myös kävi, kun Westin oletettiin kuolleen. Bart ei aluksi halunnut ottaa vastaan Salaman roolia, mutta myöntyi lopulta pitämään Barry Allenin asusta tehtyä päivitettyä versiota estääkseen Griffin Greyn pahat aikeet Keystone Cityssä. Vuonna 2007 tarinassa The Flash: The Fastest Man Alive #13 Bartin luultiin kuolleen Inertian huijattua Konnien jäsenet tappamaan hänet, mutta hän palasi takaisin Poika Salamaksi vuonna 2009 Final Crisis: Legion of 3 Worlds minisarjakuvassa.
The New 52 sarjakuvissa Titaanien kanssa työskentelevä Poika Salama tunnettiin nimellä Bart Allen. Hänellä oli erilainen taustatarina, ja lopulta hänet kirjoitettiin pois tarinajatkumosta. Myöhemmin Wally Westin serkku Wallace West korvasi hänet uutena Poika Salamana.
Poika Salamat > Wallace West

Wallace "Ace" West on viidennen Negatiivi-Salaman ja Iris Westin vanhemman veljen Daniel Westin poika ja Wally Westin serkku. Wallacen saatua itselleen nopeusvoimat hänen tulevaisuuden itsensä kuoleman jälkeen hän ryhtyi neljänneksi Poika Salamaksi ja liittyi myöhemmin Teinititaaneihin. Hahmo suunniteltiin alunperin The New 52 versioksi Wally Westistä, mutta DC Rebirthissä hänen kerrottiin olevan erillinen hahmo nykyisessä jatkumossa.
Muissa medioissa > Animaatioissa > The Superman/Aquaman Hour of Adventure

Wally Westin versio Poika Salamasta esiintyi ensi kerran animaatiossa vuonna 1967 Filmationin tuottamassa animaatiosarjassa The Superman/Aquaman Hour of Adventure. West esiintyy jaksossa ”To Catch A Blue Bolt”, Poika Salamana Barry Allenin apurina, kuten sarjakuvissa. Hahmon äänenä toimii Tommy Cook.
Muissa medioissa > Animaatioissa > Teen Titans

Wally Westin versio Poika Salamasta esiintyy Teen Titansin viidennellä tuotantokaudella. Jaksossa ”Lightspeed” Wally joutuu Hive Five -rikollisryhmän vangiksi vaikka aiheuttaakin heille aluksi harmia. Hän onnistuu pakenemaan, mutta kohtaa Madame Rougen, joka oli alun perin käskenyt ryhmää vangitsemaan Poika Salaman. Vaikka sankarin nimeä ei koskaan paljasteta, muutamia viittauksia annetaan, kuten hiusten väri sekä hahmon äänenä toiminut Michael Rosenbaum, joka toimi Justice Leaguessa Wally Westin Salama-version äänenä.
Poika Salama esiintyy vielä sarjan toiseksi viimeisessä jaksossa ”Titans Together”.
Muissa medioissa > Animaatioissa > Batman – pelottomat

Wally Westin versio Poika Salamasta esiintyi toukokuussa 2010 Batman – pelottomat -sarjan jaksossa ”Requiem for a Scarlet Speedster!” jossa hahmon äänenä toimii Hunter Parrish.
Poika Salama auttaa jakson alussa Batmania ja Jay Garrickia pelastamaan Batmanin Keystone Cityn rikollisilta Helleaallolta, Säävelholta ja Kapteeni Pakkaselta. Poika Salama on suuttunut Garrickille, jota hän syyttää Barry Allenin kuolemasta. Pian selviää Batmanin avustuksella ettei Allen ole kuollut vaan jäänyt jumiin vuoteen 2400, jossa Professori Zoom on noussut Keystone Cityn valtiaaksi. Kolmikko matkaa juoksumaton avulla tulevaisuuteen Batmanin saamien koordinaattien avulla. Paikalla kolmikko napataan kiinni ja Salamat joutuvat Allenin ohella juoksupyörään, joka tuottaa lisäenergiaa Zoomin nopeudelle. Allen onnistuu lopulta kukistamaan Zoomin ja nelikko pääsee takaisin omaan aikaansa.
Muissa medioissa > Animaatioissa > Young Justice

Wally Westin ja Bart Allenin versiot Poika Salamasta esiintyvät marraskuussa 2010 alkaneessa Young Justice -animaatiosarjassa, jossa hahmon äänenä toimivat Jason Spizak ja Jason Marsden. Sarjassa Wallyn Poika Salaman kerrotaan saaneen voimansa tämän yritettyä lavastaa saman onnettomuuden, joka antoi Barrylle ja Jay Garrickille heidän voimansa. Hän on myös Dick Graysonin paras ystävä ja "Teamin" perustaja. West aloittaa myöhemmin suhteen Artemis Crockin kanssa ja vetäytyy taistelusta rikollisia vastaan, mutta hänet kutsutaan takaisin toimiin auttamaan Teamia ja Oikeuden Puolustajia estämään Reachin hyökkäyksen, jonka aikana hänet tapetaan Reachin aseella.
Bart Allenin versio Poika Salamasta oli alunperin Reach-ohjatusta tulevaisuudesta vuodelta 2056. Toisella tuotantokaudella jaksossa Invasion, jossa hänet esiteltiin Impulssina, hän ja Neutron rakentavat aikakoneen, jotta Bart voi matkustaa ajassa taaksepäin pelastaakseen isoisänsä Barry Allenin, estääkseen Neutronia ryhtymästä superroistoksi ja välttää Reachin hallitsema tulevaisuus, vaikka hän tietää, että matka on yksisuuntainen. Tehtävänsä aikana Bart liittyy tiimiin, hänestä tulee Blue Beetlen eli Jaime Reyesin paras ystävä, Jay ja Joan Garrick adoptoivat hänet ja hänestä tulee vastahakoisesti uusi Poika Salama Wally Westin kuoltua auttaessaan Teamia ja Oikeuden Puolustajia estämään Reachin hyökkäyksen. Kolmannella ja neljännellä tuotantokaudella Bart liittyy Outsidersiin, ja hänen uskotaan seurustelevan El Doradon kanssa.
Muissa medioissa > Animaatioissa > Mad

Bart Allenin versio Poika Salamasta esiintyi Mad-animaatiosarjan jaksossa "That's What Super Friends Are For", jossa häntä ääninäytteli Jason Marsden.
Muissa medioissa > Animaatioissa > Tean Titans Go!

Wally Westin versio Poika Salamasta esiintyy Teen Titans Go! animaatiosarjassa, jossa häntä ääninäyttelee Will Friedle.
Muissa medioissa > Animaatioissa > Teen Titans: The Judas Contract

Poika Salama esiintyi takaumakohtauksessa animaatioelokuvassa Teen Titans: The Judas Contract, jossa häntä ääninäytteli Jason Spisak.
Muissa medioissa > Animaatioissa > Justice League Dark: Apokolips War

Wallace Westin versio Poika Salamasta esiintyi takaumassa animaatioelokuvassa Justice League Dark: Apokolips War, jossa hän kuoli Paradoomien hyökkäyksen seurauksena.
Muissa medioissa > Televisiossa

Wally ja Wallace Westin Poika Salamaan pohjautuva hahmo nimeltä Wallace F. "Wally" West esiintyi vuoden 2014 The Flash -televisiosarjassa, jossa häntä esitti Keiynan Lonsdale. Hahmo esiintyi myös Legends of Tomorrow -sarjan kolmannella kaudella sekä Arrowversen crossover-jaksossa "Crisis on Earth-X".
Videopeleissä

Wally Westin versio Poika Salamasta esiintyi pelattavana hahmona Young Justice: Legacy -pelissä, jossa häntä ääninäytteli Jason Spizak.
Bart Allenin versio Poika Salamasta esiintyi ladattavana bonushahmona Lego Batman 3: Beyond Gotham -pelissä.
Wallace Westin versio Poika Salamasta esiintyi cameo-roolissa Injustice 2 -pelissä Salaman lopetuksessa.
Wally Westin ja Wallace Westin versiot Poika Salamasta esiintyvät pelattavana hahmona Lego DC Super-Villains -pelissä, jossa heitä ääninäyttelee Jason Linere White.
Hahmoa näytelleet

| Vuodet | Näyttelijä | Sarja |
| --- | --- | --- |
| 1968 | Tommy Cook | The Superman/Aquaman Hour of Adventure |
| 2005–2006 | Michael Rosenbaum | Teen Titans |
| 2010 | Hunter Parrish | Batman – pelottomat |
| 2010–2013 | Jason Spizak | Young Justice |

Poika Salama Teen Titans -sarjassa.